16. ΑΠΟΦΑΣΗ ΥΠΟΥΡΓΟΥ ΑΙΓΑΙΟΥ Αριθ. ΔΔΟ/Φ.10123/9806/96 της 14/25 Νοεμ. 1997 (ΦΕΚ Β΄ 1044) Συγκρότηση Ειδικού Συντονιστικού Συμβουλίου Περιφερειών Αιγαίου. Έχοντας υπόψη: 1.Τις διατάξεις: 1.1.Τις διατάξεις 1 παρ. 4 του Νόμ. 2503/1993 «Διοίκηση οργάνωση Στελέχωση της Περιφέρειας, ρύθμιση θεμάτων για τοπική αυτοδιοίκηση και άλλες διατάξεις» (ΦΕΚ 107/Α). 1.2.Του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 133/Α) όπως συμπληρώθηκε με το άρθρ. 27 του Νόμ. 2081/1992 (ΦΕΚ 154/Α) και τροποποιήθηκε με το άρθρ. 1 του Νόμ. 2469/1997 (ΦΕΚ 38/Α). 1.3.Του Π.Δ. 1/1986 «Αρμοδιότητες Υπ. Αιγαίου». 2.Την συγκρότηση Ειδικού Συντονιστικού Συμβουλίου στις Περιφέρειες που εμπίπτουν στο χώρο αρμοδιότητας του Υπ. Αιγαίου. 3.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: 1.Συγκροτούμε στο Υπουργείο Αιγαίου Ειδικό Συντονιστικό Συμβούλιο για τις Περιφέρειες που εμπίπτουν στο χώρο αρμοδιότητας Υπουργείου Αιγαίου, για την στήριξη της Περιφερειακής Διοίκησης στο Αιγαίο και την εναρμόνιση της πολιτικής των Περιφερειών ως εξής: α)Από τον Υπουργό Αιγαίου, ως Πρόεδρο, αναπληρούμενο από το Γενικό Γραμματέα του Υπουργείου Αιγαίου και β)Από τους Γενικούς Γραμματείς των Περιφερειών Βορείου και Νοτίου Αιγαίου ως μέλη: Σελ. 138,74 Τεύχος 1343 Σελ. 60 Στις συνεδριάσεις του Συμβουλίου, ανάλογα με τα εξεταζόμενα θέματα, μπορεί να καλούνται κατά περίπτωση οι Νομάρχες ή εκπρόσωποί τους, υπηρεσιακοί παράγοντες του Δημοσίου γενικά του χώρου ευθύνης του Υπουργείου Αιγαίου. Το Συμβούλιο συνέρχεται τακτικά κάθε μήνα και σε έκτακτες συνεδριάσεις για ειδικά θέματα κατά περίπτωση καθώς επίσης και κατά τη διάρκεια της κατάρτισης ετήσιων και μεσοπρόθεσμων προγραμμάτων Το Συμβούλιο συγκαλείται από τον Πρόεδρο τακτικά ή κατά περίπτωση ή και μετά από πρόταση άλλου Υπουργού για εξέταση θέματος αρμοδιότητας του Υπουργείου του. 2.Η γραμματειακή υποστήριξη του Ειδικού Συντονιστικού Συμβουλίου Περιφερειών Αιγαίου θα γίνεται από τριμελή ομάδα εργασίας που θα λειτουργεί στα πλαίσια της Διεύθυνσης Διοικητικού Οικονομικού του Υπ. Αιγαίου. Τα μέλη της ομάδας γραμματειακής στήριξης θα ορίζονται με απόφαση του Γενικού Γραμματέα του Υπ. Αιγαίου. 